





**Zemeznalec** - 10. kolo (november 2017) - odpovede

1. Začnime hravo. Na obrázkoch je šesť máp vytvorených z Lega. Dokážeš určiť, ktorú časť sveta zobrazujú?

A) *oblasť Baltského mora (Severná Európa)* B) *Stredná Amerika (Karibik)*   


****C) *Japonské ostrovy a východná Ázia*  D) *Oblasť medzi Čiernym, Stredozemným a Kaspickým morom*

E) *Arabský polostrov (+Čer. more a východ Afriky)* F) *Južná časť Južnej Ameriky*





1. Dobrodružný román francúzskeho spisovateľa Julesa Verna *Cesta okolo sveta za 80 dní* určite poznáš. Inšpiroval sa ním aj cyklista Mark Beaumont, ktorý sa vydal na cestu okolo sveta na bicykli. Podarilo sa mu to za 78 dní! Spoznaj jeho cestu na [www.artemisworldcycle.com](http://www.artemisworldcycle.com) a zodpovedaj nasledovné otázky:

* V ktorom meste jeho cesta začínala aj končila?
* Koľko kilometrov prešiel na bicykli počas celej cesty?
* Koľko kilometrov prešiel na bicykli priemerne za deň?
* Cez koľko štátov prechádzal?
* V ktorom štáte strávil najviac času?
* Ktorou púšťou prechádzal?
* Ktoré oblasti boli najchladnejšie, ktoré najteplejšie?
* Aké boli jeho predchádzajúce cyklistické skúsenosti s diaľkovými trasami?


1. Meteorologické observatórium v Hurbanove predstavuje unikát v sieti meteorologických staníc Slovenska. Začiatky merania a pozorovania meteorologických prvkov sa tu datujú od roku 1871. Pre túto stanicu umiestnenú v klimaticky najteplejšej oblasti Podunajskej nížiny sú charakteristické často najvyššie zaznamenané teploty vzduchu v rámci Slovenska. Preštuduj si [tabuľku a grafy](http://www.shmu.sk/File/ExtraFiles/SHMU_AKTUALITY/files/Teplota_vzduchu_%C5%A0tyri_ro%C4%8Dn%C3%A9_obdobia_v_Hurbanove_od_roku_1871.pdf), ktoré zobrazujú priemerné teploty vzduchu v Hurbanove medzi rokmi 1871 až 2012 a zodpovedaj nasledovné otázky:

* O koľko stupňov sa zvýšila priemerná ročná teplota vzduchu medzi obdobiami 1871-1890 a 1991-2012?
* V ktorom ročnom období nastala najväčšia zmena priemerných teplôt?
* Ktorý rok bol počas histórie meraní v Hurbanove priemerne najchladnejší? Aká bola jeho priemerná teplota vzduchu?
* Ktorý rok bol počas histórie meraní v Hurbanove najteplejší? Aká bola jeho priemerná teplota vzduchu?
* V ktorom roku bolo v Hurbanove najteplejšie leto? V ktorom roku najchladnejšia zima?

1. Geografickým chybám sa nevyhnú ani seriózne médiá. Príkladom je mapa nižšie. Dokážeš nájsť, čo je na nej chybne?   
     
   
2. Obloha v Londýne a ďalších mestách Spojeného kráľovstva sa 16.10.2017 sfarbila dožlta, čo vyvolalo u mnohých údiv a zdesenie. Čím bol tento úkaz spôsobený? Znamenal hrozbu pre zdravie a bezpečnosť ľudí?
3. Názov Pakistanu je medzi štátmi sveta výnimočný. Je akronymom. Čo to znamená a čo v názve predstavujú jednotlivé písmená? Pokús sa ich vložiť na správne miesta v obrysovej mape Pakistanu.
4. Odkiaľ je dievča na fotografii? Zisti to pomocou týchto indícií:

* V minulosti bol štát pod britskou kontrolou.
* Viac ako 80% obyv. sa hlási k sunnitskému islamu.
* V predislamskej ére tu bol rozšírený budhizmus, čoho   
   dôkazom boli aj majestátne sochy Budhu.
* Aj keď je veľká časť štátu tvorená horami a vysoko   
   položenými oblasťami, trpí nedostatkom zrážok   
   a suchým podnebím.
* Geopolitici dali štátu prezývku *cintorín veľmocí*.

1. Katalánsky parlament odhlasoval nezávislosť a svet sa na situáciu v Španielsku díva so zmesou záujmu a obáv. Okrem silného národného povedomia u početnej časti katalánskeho obyvateľstva, sú za snahou o nezávislosť aj ekonomické dôvody.

* Koľko percent obyvateľov Španielska žije v Katalánsku?
* Aký je podiel Katalánska na celkovom HDP Španielska?
* Ak by Katalánsko nakoniec získalo nezávislosť, s ktorými európskymi štátmi by sa dalo svojou rozlohou porovnať?
* Pozri si [interaktívnu mapu](http://www.eldiario.es/economia/brecha-riqueza-pueblo-municipios-poblados_0_698531032.html) zobrazujúcu priemerný ročný hrubý príjem obyv. v mestách a obciach Španielska. Porovnaj ju s mapou administratívneho členenia Španielska. Ktoré regióny (autonómne spoločenstvá) patria medzi najbohatšie? Ktoré medzi ekonomicky najzaostalejšie?   
    
  

1. Predstav si, že pracuješ pre veľkú globálnu korporáciu a tvojou úlohou je zorganizovať spoločnú poradu jej pracovníkov z rôznych častí sveta, ktorá sa bude konať 29.11.2017 stredoeurópskeho času. Aký čas na konferenčný Skype hovor je najlepší, ak sa v ňom stretnú ľudia z Bratislavy, Bangalore, San Francisca, Rio de Janeira, Pretórie a Sydney? Mysli na to, že nik zo zúčastnených nechce pracovať v noci. Niekto sa však tomu asi nevyhne. Pri organizácii online stretnutia ti môže pomôcť [táto aplikácia](https://www.timeanddate.com/worldclock/meeting.html).
2. Obrázok na ďalšej strane je zložený z ikonických budov (pamiatok) viacerých ázijských štátov a miest. Uveď aspoň päť štátov (prípadne miest), ktorých budovy sú v obrázku zakomponované.



***Dokedy a kam poslať odpovede?***

*Odpovede na úlohy posielaj na e-mailovú adresu* [*zemeznalec@gmail.com*](mailto:zemeznalec@gmail.com) *najneskôr* ***do 1.12.2017****. Z úspešných riešiteľov, ktorí správne zodpovedajú aspoň 8 z 10 úloh,* ***vyžrebujeme troch výhercov.*** *Výhercovia získajú knižné ceny (podľa vlastného výberu), ktoré do súťaže venovalo vydavateľstvo Slovart a ďalší darcovia.* ***Odpovede odporúčame poslať aj na e-mailovú adresu Tvojej pani učiteľky/učiteľa.*** *Môžeš sa s nimi dohodnúť, že za úspešné riešenie súťaže Zemeznalec získaš jednotku z geografie.*